
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00887/2013-04
12.12.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 12.12.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма МАС1 - СОЦИОЛОГИЈА у оквиру поља друштвено-хуманистичких наука и то за 50 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, је дана 26.4.2013. године поднела захтев за акредитацију студијског програма МАС1 - СОЦИОЛОГИЈА у оквиру поља друштвено-хуманистичких наука под бројем 612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
          Студијски програм садржи све законом предвиђене елементе и обезбеђује стицање компентенција за препознатљиве и јасне професије и занимања. Програм се реализује у оквиру мастер академских студија у трајању од 1 године - 2 семестра и одговара обиму од 60 ЕСПБ бодова. Број студената који би по плану требало да се упишу на прву годину овог студијског програма је 50. Настава на студијском програму се изводи на српском  језику. 
         Предлог стручног назива  МАСТЕР СОЦИОЛОГ  (Маст. социол.)  се садржи у листи звања које је утврдио Национални савет за високо образовање за студијске програме у обиму од 60 ЕСПБ. Студијски програм је усвојен 08. 02. 2013. од стране Научно – наставног већа Филозофског факултета и Сената Универзитета у Новом Саду  29. 03. 2014. године.

           Сврха студијског програма је добро формулисана и у складу је са основним задацима и циљевима установе. Сврха студијског програма СОЦИОЛОГИЈЕ је да омогући студентима усвајање знања и вештина на професионалан и ваљан начин, у циљу образовања будућих социологa који ће моћи да се баве теоријским и искуственим истраживањима.  
          Циљеви су формулисани и у складу су са задацима установе и укључују стицање компетенција и вештина потребних за самосталан рад. Установа није довољно јасно приказала које опште и предметно специфичне способности студенти стичу савладавањем овог програма. Наведене компетенције су у складу са садржајем и исходима датим у курикулуму, али је потребно јасније формулисати које су специфичне способности које студенти стичу по завршетку мастер академских студија СОЦИОЛОГИЈЕ.
          Исход процеса студирања је стручњак са академским образовањем, који је спреман за самосталан рад, и поседује напредна практична и теоријска знања из области социологије, као и проширена знања која се тичу социологије и сродних области код нас и у свету. Такође, студијски програм студентима омогућава наставак учења и даљег усавршавања у овој и сродним областима.

         У прилогу 4.1 дат је Додатак дипломи, који садржи основне информације о носиоцу квалификације, о нивоу квалификације, као и о професионалном статусу.
          Структура курикулума обухвата све потребне елементе. Курикулум студијског програма приказан у табели 5.1 предвиђа 3 обавезна и 4 изборна једносеместралних предмета, које студент бира од 11 понуђених предмета. Програм има 600 часова активне наставе, односно 20 часова на недељном нивоу. Број часова предавања и вежби је укупно 300 часова (150 + 150), а преосталих 300 часова су предвиђени за студијско истраживачки рад. Сваки предмет носи одређен број ЕСПБ и они су исказани у курикулуму.
          Установа је у документацији студијског програма приложила Књигу предмета у којој је сваки предмет спецификован. Спецификације предмета обухватају опис предмета са називом, име наставника, тип предмета, годину и семестар у којем се предмет слуша, број ЕСПБ, циљ курса са очекиваним исходом, знањем и компетенцијама, предуслове за похађање предмета, садржај предмета, препоручену литературу, методе извођења наставе, начине провере знања и оцењивања. За све предмете курикулума предвиђено је праћење студената и расподела поена на предиспитне и испитне обавезе, по јединственој методологији која се примењује на установи.
         Програм је генерално усаглашен с другим, програмима на истој установи. Студијски програм мастер академске студије – СОЦИОЛОГИЈА је једним делом упоредив са програмима мастер академских студија у земљама европског образовног простора: програм мастер студија социологије Факултета за друштвене науке Универзитета у Љубљани (Словенија) и програмом мастер студија социологије - наставнички смер Филозофског факултета Универзитета у Загребу (Хрватска). Студијски програм је само незнатно упоредљив и сa акредитованим програмима мастер студија социологије Универзитета у Чикагу (САД). 
         На студијски програм мастер академских студија – СОЦИОЛОГИЈА, планиран је упис 50 студента на прву годину студија, што је у складу са просторним и материјалним условима које установа обезбеђује. Установа није предвидила спровођење Пријемног испита већ се студенти уписују на основу предходног степена студија и просечне оцене студија из Социологије. Препоручује се установи да се уведе неки вид провере способности студената, који би био у складу с карактером студијског програма.
         Установа није јасно приказала податке о броју наставника који изводе наставу на студијском програму. У табели 9.2 и 9.4 наведено је 14 наставника и 7 сарадника. У електронском формулару наведена су имена 10 наставника и 5 сарадника. Установа је у обавези да укупан број наставника који реализују наставу на овом програму јасно представи, и да све податке у документацији студијског програма усагласи са прописаним стандардима.
           Из електронског формулара за Установу следи да је просечно недељно оптерећење наставника на програму 1.40 часова а сарадника 1.00 час, што је у складу са препорученим. Наставници са пуним радним временом држе 100 % наставе. Ни један наставник нема више од 12 часова недељно на свим високошколским установама у Србији. Дати су подаци о ангажованости наставника на другим установама. 
          На основу података у документацији ( Књига наставника) - научне и стручне квалификације наставника и задужења у настави, може се закључити да квалификације наставног особља углавном одговарају образовно-научном пољу и нивоу њиховог задужења. 

         Потребни подаци о простору и опреми дати су на нивоу установе и не омогућавају најбољи увид у квалитет просторних услова и опреме које је факултет обезбедио за реализацију овог студијског програма. Филозофски факултет располаже простором за наставу укупне површине 12 892.72 м2, од чега је за реализацију наставе обезбеђено 8145.91м2, односно (у односу на укупан број студената на установи) 2.14м2 по студенту. За потребе реализације образовног процеса студијског програма наведене су амфитеатри, учионице, лабораторије, учионице, библиотека, читаоница и друге релевантне просторије ( прилог 10.1). 
        У опису за Стандард 10 установа наводи да обезбеђује покривеност свих предмета одговарајућом уџбеничком литературом, училима и помоћним средствима која су расположива на време и у довољном броју за нормално одвијање наставног процеса тог студијског програма. У табели 10.2 установа није јасно документовала расположиву опрему која је обезбеђена за реализацију овог студијског програма ( пошто су подаци дати на нивоу установе).
          Библиотечки фонд од 120 библиотечких јединица релевантних за студијски програм, као и уџбеничка литература, задовољавају прописане услове за реализацију савремене и квалитетне наставе овог студијског програма.
           У документацији за студијски програм приложена је Изјава о поседовању рачунарске опреме и документација о информационом систему којим установа располаже.
          У циљу обезбеђења квалитета и унапређења наставног процеса и услова студирања, на Филозофском факултету је конституисана Комисија за контролу квалитета наставе која има 25 чланова, од којих су 2 представници студената. Установа редовно, систематично и у предвиђеним интервалима спроводи контролу квалитета студијског програма, која обухвата процесе самовредновања и спољашње провере квалитета, и обавља је у  предвиђеним интервалима.
        Установа све информације о начину и режиму студирања представља путем свог интернет сајта, штампане брошуре – Информатора и огласне табле Факултета, на којима се могу сазнати релевантни подаци о Установи, студијским програмима и ангажованом наставном особљу. 
[bookmark: _GoBack]     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм МАС1 - СОЦИОЛОГИЈА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.


	Достављено:
- високошколској установи

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  МАС1 - СОЦИОЛОГИЈА у оквиру поља друштвено-хуманистичких наука и то за 50 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

